Pohjois-Karjalan hyvinvointialueen aluevaltuuston päätökset 11.9.2024

Pohjois-Karjalan hyvinvointialueen – Siun soten aluevaltuuston 11.9.2024 kokouksen pöytäkirja on julkaistu Siun soten Dynasty-tietopalvelussa: Dynasty tietopalvelu : Pohjois-Karjalan hyvinvointialue – Siun sote (pohjoiskarjala.net)

§ 39 Kokouksen laillisuusuuden ja päätösvaltaisuuden toteaminen

Todettiin laillisesti koollekutsutuksi ja päätösvaltaiseksi. Paikalla oli 52 varsinaista valtuutettua ja 7 varavaltuutettua, yhteensä 59 valtuutettua.

§ 40 Pöytäkirjan tarkastaminen

Valittiin pöytäkirjantarkastajiksi Henry Määttä ja Pekka Nuutinen.

§ 41 Eronpyyntö aluehallituksen varajäsenyydestä – Väistö Vuokko

Aluevaltuusto myönsi Vuokko Väistölle eron aluehallituksen varajäsenyydestä ja valitsi tilalle Irmeli Stenberg-Loukon. Stenberg-Louko toimii Matti Taposen varajäsenä.

§ 42 Eronpyyntö aluehallituksen varajäsenyydestä – Lahtela Esa

Aluevaltuusto myönsi Esa Lahtelalle eron aluehallituksen varajäsenyydestä ja valitsi tilalle Eero Kärkkäisen. Kärkkäinen toimii Anna Puruskainen-Saarelaisen varajäsenenä.

§ 43 Eronpyyntö aluehallituksen varajäsenyydestä – Urjanheimo Hannu

Aluevaltuusto myönsi Hannu Urjanheimolle eron aluehallituksen varajäsenyydestä. Urjanheimo on toiminut Eeva-Liisa Auvisen varajäsenenä.

§ 44 Eronpyyntö aluehallituksen varajäsenyydestä – Puhakka Paula

Aluevaltuusto myönsi Paula Puhakalle eron aluehallituksen varajäsenyydestä. Puhakka on toiminut Eero Reijosen varajäsenenä.

§ 45 Aluehallituksen varajäsenen nimeäminen

Aluevaltuusto nimesi Paula Puhakan Eeva-Liisa Auvisen varajäseneksi.

§ 46 Aluehallituksen varajäsenen nimeäminen

Aluevaltuusto nimesi Hannu Urjanheimon Eero Reijosen varajäseneksi.

§ 47 Sosiaali- ja potilasvastaavien selvitys 2023

Merkittiin tiedoksi.

Sosiaali- ja potilasvastaavien tehtävänä on seurata asiakkaiden oikeuksien ja aseman kehitystä hyvinvointialueella ja antaa siitä selvitys vuosittain. Vuonna 2023 yhteydenottoja sosiaali- ja potilasvastaaviin oli 1498. Erikoissairaanhoitoa koskevat yhteydenotot vähenivät edellisvuodesta 10 % ja perusterveydenhuoltoa koskevat 41 %. Yleisin syy liittyi hoitoon pääsyyn. Yhteydenottojen määrän väheneminen voi kertoa hoitoon pääsyn helpottumisesta terveysasemilla. Sosiaalihuoltoa koskevien yhteydenottojen määrä puolestaan kasvoi yli kolmanneksella edellisvuoteen verrattuna. Yhteydenotoissa korostui asiakkaiden kuuleminen. Ikääntyneiden palveluita koskevat yhteydenotot kasvoivat 27 %. Yleisimmin asia koski arjen tukipalveluita.

§ 48 Tilintarkastusyhteisön valinta

Tilintarkastusyhteisöksi tilikausille 2025–2028 valittiin BDO Audiator Oy. Aluevaltuusto nimesi BDO Audiator Oy:n hyvinvointialueeseen kuuluvien konserniyhteisöjen tilintarkastusehdokkaaksi tilikausille 2025–2028.

§ 49 Osavuosikatsaus 2/2024

Merkittiin tiedoksi.

§ 50 Investointisuunnitelma 2025–2028

Investointisuunnitelma hyväksyttiin ja se lähetetään ministeriölle aluevaltuuston kokouksen jälkeen.

§ 51 Valtuustoaloite 23.4.2024 – Esite ikääntyneiden palveluista toimipisteistä saatavaksi (Kristillisdemokraattien ja Liike Nytin aluevaltuustoryhmät)

Vastaus hyväksyttiin ja asia todettiin loppuun käsitellyksi.

Vastauksessa todetaan, että esite on laadittu ja se on tarkoitus laittaa jakeluun syksyn aikana.

§ 52 Kokoukseen jätetyt valtuustoaloitteet

Merkittiin tiedoksi kokouksessa jätetty valtuustoaloite ja lähetettiin se aluehallitukselle valmisteltavaksi. Kokouksessa jätetty valtuustoaloite:
Selvitetään, miten ikäihmisten arjen kuntoutusta voidaan nopeuttaa ja selvittää tilanteissa, joissa ikäihminen joutuu sairaalaan tai toimintakyky kotona heikkenee, eikä kotona kuntoutuminen ole riittävä toimenpide (SDP:n aluevaltuustoryhmä)

§ 53 Kokouksen päättäminen

Puheenjohtaja päätti kokouksen klo 16.16.

Lisätietoja:

aluevaltuuston puheenjohtaja Merja Mäkisalo-Ropponen, merja.makisalo-ropponen@luottamus.siunsote.fi

hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590