Pohjois-Karjalan hyvinvointialueen aluevaltuuston päätökset 28.5.2025

Pohjois-Karjalan hyvinvointialueen – Siun soten aluevaltuuston 28.5.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 1 Kokouksen laillisuusuuden ja päätösvaltaisuuden toteaminen

Todettiin laillisesti koollekutsutuksi ja päätösvaltaiseksi.

§ 2 Pöytäkirjan tarkastaminen

Valittiin pöytäkirjantarkastajiksi Erik Reinikka ja Sanna Rissanen.

§ 3 Nuorisovaltuuston jäsenten nimeäminen ja edustajat aluevaltuustossa

Merkittiin tiedoksi, että nuorisovaltuusto on valinnut edustajakseen aluevaltuuston kokouksiin Ida Hirvosen ja varalla on Miska Heikkinen.

§ 4 Henkilöstökertomus 2024

Hyväksyttiin.

Siun soten henkilöstömäärä vuoden 2024 lopussa oli 8304. Kasvua edellisvuoteen verrattuna oli 221 henkilöä. Hoitohenkilöstön saatavuus parani selvästi vuodesta 2023 ja aiempien vuosien henkilöstövajetta onnistuttiin korjaamaan. Henkilöstön saatavuuden parantumisen ansiosta vuokratyövoiman käyttö väheni. Myös lääkäreiden saatavuudessa tapahtui samansuuntainen muutos.

Vakituisen henkilöstön lähtövaihtuvuus jatkoi edellisvuoden tapaan laskua, mikä on toivottu kehityssuunta. Merkittävä onnistuminen oli myös työkykyperäisten poissaolojen väheneminen.

Siun sotessa panostettiin vuonna 2024 johtamisosaamisen kehittämiseen sekä henkilöstöetuuksien parantamiseen. Mielenhyvinvointia tukevia käytänteitä vahvistettiin, ja Siun sotelle myönnettiin Mieliystävällinen työpaikka merkki.

§ 5 Laadun ja omavalvontaohjelman vuosiraportti 2024

Merkittiin tiedoksi.

Hyvinvointialueilla on laissa määrätty velvollisuus seurata ja raportoida palvelujen laadun toteutumista. Raportti jakautuu neljään osa-alueeseen: palvelujen saatavuuteen, yhdenvertaisuuteen ja jatkuvuuteen; asiakaskokemukseen ja osallisuuteen; laatuun ja turvallisuuteen sekä henkilöstöön ja työhyvinvointiin. Raportilta löytyvät muun muassa tiedot keskeisiin palveluihin pääsyn toteutumisesta eri toimialueilla sekä asiakaskokemuksesta.

§ 6 Sosiaali- ja potilasasiavastaavan selvitys vuodelta 2024

Merkittiin tiedoksi.

Sosiaali- ja potilasasiavastaaville tulleiden yhteydenottojen määrä väheni vuoteen 2023 verrattuna. Yhteydenottojen määrä on laskenut viime vuosina hiljalleen. Yhteensä yhteydenottoja oli 1216 vuonna 2024. Yleisimmät yhteydenottojen syyt terveyspalveluissa koskevat hoitoon pääsyä. Perusterveydenhuollossa yhteydenotot ovat vähentyneet ns. Meijän mallin (moniammatillinen tiimityön toimintamalli terveysasemilla) aloittamisen jälkeen. Myös terveysasemien puhelinpalveluja koskevat yhteydenotot ovat vähentyneet edellisvuodesta, joten yhteydensaanti on ilmeisesti parantunut. Sosiaalihuollossa yhteydenotoissa korostui asiakkaiden kuuleminen. Sosiaalihuoltoa koskevien yhteydenottojen määrä laski vuoden 2022 tasolle.

§ 7 Pohjois-Karjalan hyvinvointialueen arviointikertomus vuodelta 2024

Merkittiin tiedoksi.

Tarkastuslautakunnan tehtävänä on arvioida, ovatko aluevaltuuston asettamat toiminnan ja talouden tavoitteet hyvinvointialueella ja hyvinvointialuekonsernissa toteutuneet ja onko toiminta järjestetty tuloksellisella ja tarkoituksenmukaisella tavalla.

§ 8 Pohjois-Karjalan hyvinvointialueen tilinpäätös, tilintarkastuskertomus ja vastuuvapauden myöntäminen tilivelvollisille tilikaudelta 2024

Aluevaltuusto merkitsi tilintarkastuskertomuksen tiedoksi, hyväksyi tilinpäätöksen ja myönsi vastuuvapauden.
Hyvinvointialueen vuoden 2024 tilikausi muodostui 46,2 miljoonaa euroa alijäämäiseksi. Hyvinvointialueen alkuperäinen talousarvio oli laadittu 15 miljoonaa euroa alijäämäiseksi, ja vastaava lisäpanostus oli suunnattu lakisääteisten palvelujen saatavuuden parantamiseen. Tässä tavoitteessa onnistuttiin, ja palvelujen sekä henkilöstön saatavuus paranivat vuoden aikana. Henkilöstökulut jäivät alle alkuperäisen talousarvion, sen sijaan palvelujen ostot ylittivät suunnitellun.

§ 9 Alueellinen hyvinvointikertomus ja ‑suunnitelma 2025–2028

Hyväksyttiin yksimielisesti tehdyn muutosesityksen mukaisesti.

Alueellinen hyvinvointikertomus ja ‑suunnitelma toimii hyvinvoinnin ja terveyden edistämisen kokoavana, strategisena asiakirjana. Hyvinvointikertomus kuvaa Pohjois-Karjalan väestön hyvinvoinnin nykytilaa sekä hyvinvoinnin ja terveyden edistämisen toimia ja rakenteita alueella. Suunnitelmaosassa kuvataan hyvinvoinnin ja terveyden edistämisen toimenpiteet kaudelle 2025–2028 sekä yhteistyö kuntien ja muiden toimijoiden kanssa. Hyvinvointisuunnitelman painopisteet ja tavoitteet noudattavat Pohjois-Karjalan hyte-ohjelman 2025–2028 painopisteitä ja niiden mukaisia tavoitteita. Asiakirja on lakisääteinen.

§ 10 Alueellinen opiskeluhuoltosuunnitelma 2023–2025 – väliarviointi

Merkittiin tiedoksi.

§ 11 Lasten ja nuorten hyvinvointisuunnitelma 2024–2025 – väliarviointi

Merkittiin tiedoksi.

§ 12 Osavuosikatsaus 1/2025 ja vuoden 2025 talousarvion muuttaminen

Hyväksyttiin.

§ 13 Toimialuejaon muuttaminen vuoden 2026 alusta alkaen

Hyväksyttiin.

Vuoden 2026 alusta alkaen hyvinvointialueen toimialueet ovat: konsernipalvelut, terveyspalvelut, sosiaalipalvelut, pelastuslaitos ja turvallisuuspalvelut sekä ympäristöterveydenhuollon palvelut. Toimialueiden ja toimialuejohtajien määrä vähenee seitsemästä viiteen.

§ 14 Hoito- ja hoivatyöntekijöiden työajan sisällön kohdentuminen – selvitys valtuustoaloitteeseen 21.3.2023 liittyen

Merkittiin tiedoksi.

§ 15 Vastaus valtuustoaloitteeseen 9.10.2024 – Konsultti selvittämään organisaatiorakennetta ja hallintoa – Tielinen Ari ym.

Vastaus hyväksyttiin ja asia todettiin loppuun käsitellyksi.

Vastauksessa todetaan, ettei uuteen erilliseen organisaatiorakennetta ja hallintoa koskevaan konsulttiselvitykseen ole juuri nyt tarvetta.

§ 16 Vastaus valtuustoaloitteeseen 13.11.2024 – Aloite lapsiystävällisestä hyvinvointialueesta – Keskustan aluevaltuustoryhmä

Vastaus hyväksyttiin ja asia todettiin loppuun käsitellyksi.

Vastauksessa kuvataan lapsiperhepalvelujen tilannekuvaa, palvelujen kehittämistarpeita ja käynnissä olevia muutoksia.

§ 17 Vastaus valtuustoaloitteeseen 13.11.2024 – Pohjois-Karjalan hyvinvointialueen on toimittava aktiivisesti asunnottomuuden poistamiseksi – Kuivalainen Maija ym.

Vastaus hyväksyttiin ja asia todettiin loppuun käsitellyksi.

Vastauksessa todetaan, että työikäisten sosiaalipalvelut selvittää aktiivisesti aloitteen ehdotuksen mukaisesti mahdollisuuksia luoda koko maakunnassa yhteisiä prosesseja eri toimijoiden kanssa asunnottomuuden ennaltaehkäisemiseksi ja poistamiseksi.

§ 18 Vastaus valtuustoaloitteeseen 13.11.2024 – Vuokratyövoiman ja erityisryhmien asumispalveluiden hinnoittelu KKV:n selvitettäväksi – Pekka Puustinen ym.

Vastaus hyväksyttiin ja asia todettiin loppuun käsitellyksi.

Vastauksessa todetaan, että hyvinvointialuejohtajien verkosto on 15.1.2025 kokouksessaan päättänyt käynnistää vuokratyövoiman käyttöä ja vaihtoehtoisia toimintamalleja sekä kustannustason hillintää mahdollistavien mallien selvitystyön. Selvityksen tekemiselle on myönnetty valtion avustus ja vastaavasta, kansallisesti ohjatusta vuokratyövoiman käytöstä on saatu hyviä kokemuksia mm. Ruotsissa.

§ 19 Vastaus valtuustoaloitteeseen 11.12.2024 – Omaishoitoon tehtävä satsaus on hyvinvointialueilla resurssiviisautta – Keskustan aluevaltuustoryhmä

Aluevaltuusto päätti äänestyksen jälkeen palauttaa aloitteen uudelleen valmisteltavaksi.

§ 20 Vastaus valtuustoaloitteeseen 11.12.2024 – Lähisuhdeväkivallan ehkäisyn koordinaatiotyön jatkuvuuden varmistaminen Pohjois-Karjalan hyvinvointialueella – Vihreiden aluevaltuustoryhmä

Vastaus hyväksyttiin ja asia todettiin loppuun käsitellyksi.

Lausunnossa todetaan, että lähisuhdeväkivallan ehkäisyn kehittämis- ja juurruttamistyötä on tehty vuodesta 2022 alkaen määräaikaisella resurssilla. Lähisuhdeväkivallan ehkäisytyön asiantuntijan tehtävän vakinaistamista tullaan esittämään vuoden 2026 talousarvioon.

§ 21 Valtuustoaloitteiden johdosta tehdyt toimenpiteet

Merkittiin tiedoksi.

§ 22 Kokoukseen jätetyt valtuustoaloitteet

Merkittiin tiedoksi.

Kokoukseen jätettiin yksi valtuustoaloite: Nuorten hoivaajien tukeminen Pohjois-Karjalan hyvinvointialueella, ensimmäinen allekirjoittaja Ninni Saarinen.

§ 23 Kokouksen päättäminen

Puheenjohtaja päätti kokouksen klo 17.01.