Pohjois-Karjalan hyvinvointialueen aluehallituksen päätökset 8.4.2025

Pohjois-Karjalan hyvinvointialueen – Siun soten aluehallituksen 8.4.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 77 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 78 Pöytäkirjantarkastajien valinta

Valittiin Eeva-Liisa Auvinen ja Timo Elo.

§ 79 Esityslistan hyväksyminen

Hyväksyttiin muutoksin.

Esittelijä veti §86 (Tekoälyä ja pilvipalveluja koskevat yleiset periaatteet) pois listalta.

§ 80 Salassa pidettävien asioiden käsittely

Hyväksyttiin.

§ 81 Hyvinvointialuejohtajan katsaus

Merkittiin tiedoksi.

§ 82 Henkilöstökertomus 2024

Merkittiin tiedoksi.

Siun soten henkilöstömäärä vuoden 2024 lopussa oli 8304. Kasvua edellisvuoteen verrattuna oli 221 henkilöä. Hoitohenkilöstön saatavuus parani selvästi vuodesta 2023 ja aiempien vuosien henkilöstövajetta onnistuttiin korjaamaan. Henkilöstön saatavuuden parantumisen ansiosta vuokratyövoiman käyttö väheni. Myös lääkäreiden saatavuudessa tapahtui samansuuntainen muutos.

Vakituisen henkilöstön lähtövaihtuvuus jatkoi edellisvuoden tapaan laskua, mikä on toivottu kehityssuunta. Merkittävä onnistuminen oli myös työkykyperäisten poissaolojen väheneminen.

Siun sotessa panostettiin vuonna 2024 johtamisosaamisen kehittämiseen sekä henkilöstöetuuksien parantamiseen. Mielenhyvinvointia tukevia käytänteitä vahvistettiin, ja Siun sotelle myönnettiin Mieliystävällinen työpaikka ‑merkki.

§ 83 Asiakas- ja potilasturvallisuuden sekä laadunhallinnan suunnitelma

Hyväksyttiin.

Asiakas- ja potilasturvallisuuden sekä laadunhallinnan suunnitelman laatiminen on perustunut terveydenhuoltolakiin. Kyseinen lainkohta on kumottu, ja jatkossa asiakirjan luonne on tulkittava enemmän toimintaohjeeksi tai toimintakäsikirjaksi, joka tukee lakisääteisten omavalvontasuunnitelmien laatimista ja ylläpitoa.

§ 84 Ikääntyneiden palvelujen perhehoidon toimintaohje

Hyväksyttiin.

§ 85 Vammaispalvelulain mukaisten palvelujen ja määrärahasidonnaisen taloudellisen tuen, autoavustuksen ja taloudellisten tukitoimien myöntämisen perusteet 1.5.2025 alkaen

Esittelijä veti asian pois esityslistalta.

§ 86 Tekoälyä ja pilvipalveluja koskevat yleiset periaatteet

Esittelijä veti asian pois esityslistalta.

§ 87 Yksityishenkilön testamentti

Hyväksyttiin.

Yksityishenkilön testamenttaamien varojen hallinnointi ohjataan Siun säätiö sr:lle käytettäväksi testamentissa määrättyyn käyttötarkoitukseen, eli terveys- ja sairaanhoitopalvelujen toimintaan Nurmeksen sote-keskuksessa.

§ 88 ISLAB hyvinvointiyhtymän yhtiökokous 25.4.2025 ja omistajakokous 21.5.2025

Aluehallitus nimesi edustajat yhtymäkokoukseen sekä omistajakokoukseen.

§ 89 Hyvinvointialuejohtajan katsaus tuleviin asioihin

Merkittiin tiedoksi.

§ 90 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset sekä aluehallituksen alaisten toimielinten pöytäkirjat.

§ 91 Muut asiat

Ei muita asioita.

§ 92 Kokouksen päättäminen

Puheenjohtaja päätti kokouksen klo 14.10.