Pohjois-Karjalan hyvinvointialueen aluehallituksen päätökset 5.6.2024

Pohjois-Karjalan hyvinvointialueen – Siun soten aluehallituksen 5.6.2024 kokouksen pöytäkirja on julkaistu Siun soten Dynasty-tietopalvelussa.

Tiivistelmä päätöksistä:

§ 125 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 126 Pöytäkirjan tarkastamisesta päättäminen

Pöytäkirja tarkastetaan kokouksessa, eikä erillisiä pöytäkirjan tarkastajia valita.

§ 127 Esityslistan hyväksyminen

Hyväksyttiin.

§ 128 Keskiselle alueella rakennettavien investointisuunnitelmaan 2024–27 sisältyvien kohteiden sijoituspaikat

Aluehallitus valtuutti virkakoneiston käymään Joensuun kaupungin edustajien kanssa tarvittavat neuvottelut kahden asumispalveluyksikön rakentamisesta Rantakylään. Aluehallitus palautti sote-palvelukeskuksen sijoituspaikkaa koskevan asian uudelleen valmisteltavaksi.

Asumispalveluyksiköt ja sote-palvelukeskus sisältyvät hyvinvointialueen investointisuunnitelmaan, jonka aluevaltuusto on hyväksynyt 5.10.2023. Sosiaali- ja terveysministeriö on hyväksynyt suunnitelman omalta osaltaan marraskuussa 2023. Hyväksytyssä investointisuunnitelmassa olevien investointien toteuttamiseen sitoutumisen on tapahduttava vuoden 2024 loppuun mennessä, jotta vuoden 2024 lainanottovaltuutta on mahdollista käyttää niihin. Molemmat investoinnit edellyttävät sopivan rakennuspaikan valintaa ennen toteuttamista.

§ 129 Hyvinvointialueen palvelustrategian uudelleen valmistelu ja tilapäisen valiokunnan asettaminen

Hyväksyttiin aluehallituksen tekemillä muutoksilla.

Aluehallitus totesi, että Nurmeksen ja Juuan alueellinen sosiaali- ja terveyspalvelujen järjestämissuunnitelma on tullut kumotuksi Itä-Suomen hallinto-oikeuden 3.5.2024 tekemän päätöksen myötä.

Aluehallitus päätti esittää aluevaltuustolle, että aluevaltuusto asettaa tilapäisen valiokunnan käsittelemään palvelustrategiaa ja siihen sisältyvää palveluverkkoa aluehallituksen sijasta. Tilapäisen valiokunnan tehtävänä on valmistella palvelustrategia ja siihen liittyvä palveluverkkosuunnitelma aluevaltuuston päätettäväksi. Tilapäisen valiokunnan toimivaltaan kuuluu myös lausuntojen antaminen mahdollisiin valituksiin. Pohjaesityksestä poiketen aluehallitus päätti äänestyksen jälkeen, äänin 6–4, jättää tilapäisen valiokunnan tehtävistä pois alueellisista järjestämissuunnitelmista päättämisen. Esittelijä jätti päätökseen eriävän mielipiteen. Eriävän mielipiteen jättivät myös aluehallituksen jäsenet Heinonen, Taponen, Kaita ja Ketonen.

§ 130 Pohjois-Karjalan hyvinvointialueen hallintosääntö

Aluehallitus esittää aluevaltuustolle päivitetyn hallintosäännön hyväksymistä.

Hallintosäännön päivittäminen on jatkoa vuonna 2023 toteutetulle organisaatiorakenteen ja johtamisjärjestelmän tarkastelulle.

§ 131 Muut asiat

Ei muita asioita.

§ 132 Kokouksen pöytäkirjan tarkastaminen

Aluehallitus tarkasti ja hyväksyi tämän kokouksen pöytäkirjan

§ 133 Kokouksen päättäminen

Puheenjohtaja päätti kokouksen klo 11.52

Lisätietoja:

aluehallituksen puheenjohtaja Juha Mustonen, juha.mustonen@luottamus.siunsote.fi, puh. 050 387 7696
aluehallituksen esittelijä, hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590