Pohjois-Karjalan hyvinvointialueen aluehallituksen päätökset 20.5.2025

Pohjois-Karjalan hyvinvointialueen – Siun soten aluehallituksen 20.5.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 134 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 135 Pöytäkirjantarkastajien valinta

Valittiin Anna Puruskainen-Saarelainen ja Eero Reijonen.

§ 136 Esityslistan hyväksyminen

Hyväksyttiin esittelijän täydentämän esityksen mukaisesti.

§ 137 Hyvinvointialuejohtajan katsaus

Merkittiin tiedoksi.

§ 138 Kuukausiraportti – huhtikuu 2025

Huhtikuun talousennusteen perusteella hyvinvointialueen talousennuste on 9,5 miljoonaa euroa ylijäämäinen, mikä jäisi 10,5 miljoonaa euroa tavoitteesta. Kulujen kasvu on pysynyt ennallaan maaliskuun tilanteesta.

§ 139 Lisärahoituksen hakeminen lakisääteisten palvelujen turvaamiseksi

Hyväksyttiin.

Pohjois-Karjalan hyvinvointialue hakee valtiolta 28,4 miljoonan euron lisärahoitusta vuosille 2025–2026.

§ 140 Tietotilinpäätös

Merkittiin tiedoksi.

Tietotilinpäätös arvioi ja kuvaa tiedonhallinnan, tietosuojan ja tietoturvallisuuden toteutumista hyvinvointialueen toiminnassa.

§ 141 Sosiaali- ja potilasasiavastaavan selvitys vuodelta 2024

Merkittiin tiedoksi, ja annettiin tiedoksi Pohjois-Karjalan kunnille, aluehallintovirastolle sekä aluevaltuustolle.

Sosiaali- ja potilasasiavastaaville tulleiden yhteydenottojen määrä väheni vuoteen 2023 verrattuna. Yhteydenottojen määrä on laskenut viime vuosina hiljalleen. Yhteensä yhteydenottoja oli 1216 vuonna 2024. Yleisimmät yhteydenottojen syyt terveyspalveluissa koskevat hoitoon pääsyä. Perusterveydenhuollossa yhteydenotot ovat vähentyneet ns. Meijän mallin (moniammatillinen tiimityön toimintamalli terveysasemilla) aloittamisen jälkeen. Myös terveysasemien puhelinpalveluja koskevat yhteydenotot ovat vähentyneet edellisvuodesta, joten yhteydensaanti on ilmeisesti parantunut. Sosiaalihuollossa yhteydenotoissa korostui asiakkaiden kuuleminen. Sosiaalihuoltoa koskevien yhteydenottojen määrä laski vuoden 2022 tasolle.

§ 142 Alueellinen opiskeluhuoltosuunnitelma 2023–2025 – väliarviointi

Merkittiin tiedoksi, ja annettiin tiedoksi aluevaltuustolle.

§ 143 Lasten ja nuorten hyvinvointisuunnitelma 2024–2025 – väliarviointi

Merkittiin tiedoksi, ja annettiin tiedoksi aluevaltuustolle.

§ 144 Toimialuejaon muuttaminen vuoden 2026 alusta alkaen

Aluehallitus esittää aluevaltuustolle toimialuejaon muuttamista siten, että vuoden 2026 alusta alkaen hyvinvointialueen toimialueet olisivat: konsernipalvelut, terveyspalvelut, sosiaalipalvelut, pelastuslaitos ja turvallisuuspalvelut sekä ympäristöterveydenhuollon palvelut.

Toimialueiden ja toimialuejohtajien määrä vähenisi seitsemästä viiteen.

§ 145 Tekoälyä ja pilvipalveluja koskevat periaatteet

Hyväksyttiin.

§ 146 Ajokorttitodistuksen palvelusetelin lakkauttaminen 1.6.2025 lukien

Hyväksyttiin.

Huhtikuun alussa voimaan astunut terveydenhuoltolain muutos on muuttanut ajokorttia varten tarvittavien lääkärinlausuntojen antamista. Hyvinvointialueilla ole enää velvollisuutta tarjota perusterveydenhuollon kautta lääkärinlausuntoja ajokorttia varten muutoin kuin tiettyjen opetuksen tai koulutuksen edellyttämien todistusten osalta. Ajokorttitodistuksen palveluseteli on ollut käytössä vuodesta 2021 alkaen, eikä siinä ole ollut yhtään palvelusetelituottajaa.

§ 147 Mielenterveys- ja päihdepalvelujen kuntoutuksen palvelusetelin lakkauttaminen 31.8.2025 mennessä

Aluehallitus palautti asian uudelleen valmisteltavaksi.

§ 148 Siun Työterveys Oy:n varsinainen yhtiökokous 3.6.2025 ja tilinpäätös 2024

Aluehallitus nimesi edustajan yhtiökokoukseen ja evästi tätä.

§ 149 Tikkamäen Palvelut Oy:n varsinainen yhtiökokous 5.6.2025 ja tilinpäätös 2024

Aluehallitus nimesi edustajan yhtiökokoukseen ja evästi tätä.

§ 150 Oikaisuvaatimus päätöksestä ”Uudelleenkilpailutus – Osa-alue 2. Ympärivuorokautinen perus- ja erikoistason laitoshoito, sisäinen kilpailutus – 1.5.2025–31.3.2026” (§ 21/2025) – Kajaanin Pelastakaa Lapset ry, Harjulakoti

Aluehallitus hylkäsi oikaisuvaatimuksen.

§ 151 Oikaisuvaatimus vastaavan psykologin määräaikaisen viran täyttöpäätöksestä 16.4.2025 § 3 (894/01.01.01.01/2025)

Aluehallitus hylkäsi oikaisuvaatimuksen.

§ 152 Valtuustoaloitteiden johdosta tehdyt toimenpiteet

Annetaan tiedoksi aluevaltuustolle.

§ 153 Hyvinvointialuealoitteiden johdosta tehdyt toimenpiteet

Hyväksyttiin.

§ 154 Hyvinvointialuejohtajan katsaus tuleviin asioihin

Merkittiin tiedoksi.

§ 155 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset sekä aluehallituksen alaisten toimielinten pöytäkirjat. Kokouksessa merkittiin lisäksi tiedoksi hallinto-oikeuden välipäätös vaatimukseen täytäntöönpanon kieltämiseksi aluevalitusasioissa (Pohjois-Karjalan hyvinvointialueen aluehallitus, 28.1.2025 § 10–14; alueelliset järjestämissuunnitelmat).

§ 156 Muut asiat

Ei muita asioita.

§ 157 Aluevaltuuston puheenjohtajan ja varapuheenjohtajien vaali / uusi aluevaltuusto

Aluehallitus esittää aluevaltuustolle, että se valitsee aluevaltuustolle puheenjohtajan ja kaksi varapuheenjohtajaa sekä päättää puheenjohtajien toimikauden pituudesta.

§ 158 Ilmoitukset valtuustoryhmistä / uusi aluevaltuusto

Aluehallitus esittää aluevaltuustolle, että se merkitsee tiedokseen aluevaltuuston puheenjohtajalle jätetyt kirjalliset ilmoitukset valtuustoryhmistä.

§ 159 Aluevaltuuston vaalilautakunnan vaali / uusi aluevaltuusto

Aluehallitus esittää aluevaltuustolle, että se valitsee toimikaudekseen aluevaalilautakuntaan viisi (5) jäsentä ja kullekin henkilökohtaisen varajäsenen sekä nimeää lautakunnan jäsenistä puheenjohtajan ja varapuheenjohtajan.

§ 160 Aluehallituksen vaali / uusi aluevaltuusto

Aluehallitus esittää aluevaltuustolle, että se valitsee aluehallitukseen yksitoista (11) jäsentä ja kullekin henkilökohtaisen varajäsenen, sekä nimeää aluehallituksen puheenjohtajan ja kaksi varapuheenjohtajaa.

§ 161 Tarkastuslautakunnan vaali / uusi aluevaltuusto

Aluehallitus esittää aluevaltuustolle, että se valitsee tarkastuslautakuntaan kahdeksan (8) jäsentä ja heille henkilökohtaiset varajäsenet, sekä nimeää jäsenistä lautakunnan puheenjohtajan ja varapuheenjohtajan.

§ 162 Aluevaalilautakunnan vaali / uusi aluevaltuusto

Aluehallitus esittää aluevaltuustolle, että se valitsee aluevaalilautakuntaan viisi (5) jäsentä sekä viisi (5) varajäsentä, sekä nimeää jäsenistä lautakunnan puheenjohtajan ja varapuheenjohtajan.

§ 163 Hyvinvoinnin ja terveyden edistämisen lautakunnan vaali / uusi aluevaltuusto

Aluehallitus esittää aluevaltuustolle, että se valitsee hyvinvoinnin ja terveyden edistämisen lautakuntaan yksitoista (11) jäsentä ja heille henkilökohtaiset varajäsenet, sekä nimeää jäsenistä lautakunnan puheenjohtajan ja varapuheenjohtajan.

§ 164 Tulevaisuuslautakunnan vaali / uusi aluevaltuusto

Aluehallitus esittää aluevaltuustolle, että se valitsee tulevaisuuslautakuntaan yksitoista (11) jäsentä ja heille henkilökohtaiset varajäsenet, sekä nimeää jäsenistä lautakunnan puheenjohtajan ja varapuheenjohtajan.

§ 165 Turvallisuuden ja varautumisen lautakunnan vaali / uusi aluevaltuusto

Aluehallitus esittää aluevaltuustolle, että se valitsee turvallisuuden ja varautumisen lautakuntaan yksitoista (11) jäsentä ja heille henkilökohtaiset varajäsenet, sekä nimeää jäsenistä lautakunnan puheenjohtajan ja varapuheenjohtajan.

§ 166 Osallisuusvaliokunnan vaali / uusi aluevaltuusto

Aluehallitus esittää aluevaltuustolle, että se valitsee osallisuusvaliokuntaan seitsemän (7) jäsentä ja heille henkilökohtaiset varajäsenet, sekä nimeää jäsenistä lautakunnan puheenjohtajan ja varapuheenjohtajan. Lisäksi aluevaltuusto nimeää valiokuntaan kaksi (2) järjestöjen edustajaa sekä kolme (3) kuntien edustajaa, sekä näille varajäsenet.

§ 167 Kokouksen päättäminen

Puheenjohtaja päätti kokouksen klo 15.24.