Pohjois-Karjalan hyvinvointialueen aluehallituksen päätökset 30.10.2024

Pohjois-Karjalan hyvinvointialueen – Siun soten aluehallituksen 30.10.2024 kokouksen pöytäkirja on julkaistu Siun soten Dynasty-tietopalvelussa: Dynasty tietopalvelu : Pohjois-Karjalan hyvinvointialue – Siun sote (pohjoiskarjala.net)

Tiivistelmä päätöksistä:

§ 222 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 223 Pöytäkirjantarkastajien valinta

Valittiin Timo Elo ja Hilkka Tirkkonen

§ 224 Esityslistan hyväksyminen

Hyväksyttiin.

§ 225 Hyvinvointialuejohtajan katsaus

Merkittiin tiedoksi.

§ 226 Aluevaltuuston kokouksen 9.10.2024 päätösten täytäntöönpano

Hyväksyttiin.

§ 227 Hyvinvointialueen vuokrattujen toimitilojen jatkovuokrausperiaatteet

Hyväksyttiin esittelijän muutetun päätösehdotuksen mukaisesti.

Hyvinvointialueen käytössä olevia toimitiloja on tällä hetkellä noin 360 eri toimipisteessä. Noin kaksi kolmasosaa tilojen neliömäärästä on vuokratiloissa. Vuokrasopimukset ovat voimassa 31.12.2025 asti, ellei hyvinvointialue ilmoita optiovuoden käytöstä. Jatkovuokrausperiaatteina hyväksyttiin, että hyvinvointialue vuokraa vain toimintaansa tarvittavat tilat – tyhjiä tai tarpeettomia tiloja ei vuokrata; vuokrasopimusten optiovuotta ei käytetä; kunnilta ja vastaavasti muilta vuokranantajilta vuokralla olevien tilojen vuokrasopimukset tarkastellaan ja tarvittaessa irtisanotaan sekä neuvotellaan tarvittavilta osin uudelleen ja jatkettavat vuokrasopimukset solmitaan pääsääntöisesti toistaiseksi voimassa olevina 12 kuukauden irtisanomisajalla. Yksittäisten vuokrasopimusten suuren määrän vuoksi aluehallitus siirsi hyvinvointialuejohtajalle toimivallan kiinteistöjen vuokralle ottamisesta ja antamisesta (hallintosääntö 9§ kohta 28).

§ 228 Osavuosikatsaus 3/2024

Aluehallitus merkitsi osavuosikatsauksen 3/2024 sekä sen liitteenä olevan omavalvonnan ja laadunhallinnan raportin tiedokseen, ja saattaa ne edelleen aluevaltuustolle tiedoksi.

§ 229 Muutokset vuoden 2024 talousarvioon

Hyväksyttiin.

Hyvinvointialueen talousennuste on 48 miljoonaa euroa alijäämäinen, mikä poikkeaa 33 miljoonaa euroa talousarviosta. Muutetussa talousarvioehdotuksessa on huomioitu myyntituottoja pienentävänä aiemmin riskinä esitetty 7 miljoonan euron omaisuuden myynti, joka ei toteudu tänä vuonna. Talousarvioon liittyviä lisäriskejä ei ole tiedossa. Strategisen uudistusohjelman toteuttaminen eivätkä toimialueiden tehostamistoimenpiteet eivät ole olleet riittäviä talouden suunnan merkittävälle kääntämiselle, vaikkakin tehostamistoimet ovat pienentäneet toimintakulujen toteumaennustetta yli 3 miljoonalla eurolla edelliskuun tilanteeseen verrattuna.

Muutetussa talousarviossa hyvinvointialueen toimintatuottojen yhteismäärä on 125,3 miljoonaa euroa ja toimintakulujen yhteismäärä 937,5 miljoonaa. Toimintakate on ‑812,3 miljoonaa, joka katetaan valtion 780 miljoonan euron rahoituksella. Vuosikate on ‑32 miljoonaa euroa.

§ 230 Talousarvio 2025 ja taloussuunnitelma 2026–2028

Aluehallitus merkitsi hyvinvointialuejohtajan talousarvioesityksen ja talousarviokirjan ensimmäisen version tiedokseen ja evästi jatkovalmistelua.

Jatkovalmistelun evästyksenä aluehallitus päätti äänestyksen jälkeen muuttaa kesäkuussa hyväksymiään talousarvion valmisteluperiaatteita siten, että vuoden 2025 talousarvio valmistellaan 30 miljoonaa euroa ylijäämäiseksi.

§ 231 Investointisuunnitelma 2026–2029

Hyväksyttiin.

§ 232 Asiakasmaksut 2025

Aluehallitus esittää aluevaltuustolle sosiaali- ja terveydenhuollon palveluista 1.1.2025 alkaen perittävien asiakasmaksujen hyväksymistä esityksen mukaisesti. Aluehallitus päätti esityksestä äänestyksen jälkeen.

Aluehallitus merkitsi asiakasmaksuihin liittyvät lausunnot tiedokseen ja pyytää nuorisovaltuustolta lausunnon niin, että se on käytettävissä aluevaltuuston kokouksessa.

§ 233 Asiakasmaksut 2024 – Eläinlääkintähuollon asiakasmaksujen tarkistaminen

Aluehallitus esittää aluevaltuustolle eläinlääkintähuollon asiakasmaksujen hyväksymistä.

Eläinlääkintähuollon asiakasmaksut ovat olleet käytössä heinäkuusta alkaen ja ne pysyvät ennallaan 1.1.2025 alkaen. Keväällä hyväksytyistä asiakasmaksuista oli kuitenkin jäänyt puuttumaan vaativa tai aikaa vievä toimenpidemaksuluokka pieneläimille, jota nyt ollaan lisäämässä maksuluokkien joukkoon.

§ 234 Kokouskutsut ja edustajien nimeäminen – ISLAB hyvinvointiyhtymän yhtymäkokoukset 6.11. ja 10.12.2024

Hallitus nimesi yhtymäkokousedustajat.

§ 235 Berner Oy – Oikaisuvaatimus Pohjois-Karjalan hyvinvointialueen Lieksan ja Outokummun kuntoutussairaalan kalusteiden suorahankinnasta, HILMA-ilmoitus 2024–149269

Aluehallitus hylkäsi hankintaoikaisuvaatimuksen.

§ 236 Vuoden 2025 alue- ja kuntavaalit: Hyvinvointialueen tehtävät ja valtuutettujen lukumäärä

Aluehallitus saattaa edelleen aluevaalilautakunnalle ja aluevaltuustolle tiedoksi oikeusministeriön kirjeen hyvinvointialueen tehtävistä alue- ja kuntavaaleissa. Aluehallitus esittää aluevaltuustolle, että aluevaaleissa vuonna 2025 valittavien valtuutettujen lukumäärä on hyvinvointialuelain 24§:n mukainen vähimmäismäärä 59 valtuutettua.

§ 237 Osallisuusvaliokunnan varajäsenten nimeäminen

Hyväksyttiin.

§ 238 Valtuustoaloite 23.4.2024 – Hyvinvointialueen kiinteistöstrategian valmistelun aloittaminen – keskustan aluevaltuustoryhmä

Aluehallitus antaa vastauksen aluevaltuustolle ja esittää, että asia todetaan loppuun käsitellyksi.

Vastauksessa todetaan, että aloite on ajankohtainen ja kannatettava, koska Maakuntien tilakeskus on paraikaa valmistelemassa kiinteistö- ja tilajohtamisen suuntaviivoja kaikille hyvinvointialueille.

§ 239 Toimielinten kuulumiset

Merkittiin katsaukset tiedoksi.

§ 240 Aluehallituksen kokousten aikataulu ja vuosikalenteri 2025

Aluehallitus palautti asian uudelleen valmisteltavaksi.

§ 241 Hyvinvointialuejohtajan katsaus tuleviin asioihin

Merkittiin tiedoksi.

§ 242 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, muut tiedoksi annettavat asiat, aluehallituksen alaiset viranhaltijapäätökset ajalta 20.9.–24.10., aluehallituksen alaisten toimielinten pöytäkirjat sekä muiden toimielinten tiedoksi annettavat pöytäkirjat.

§ 220 Muut asiat

Ei muita asioita.

§ 221 Kokouksen päättäminen

Puheenjohtaja päätti kokouksen klo 15.02.

Lisätietoja medialle:

aluehallituksen puheenjohtaja Juha Mustonen, juha.mustonen@luottamus.siunsote.fi, puh. 050 387 7696
aluehallituksen esittelijä, hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590